CELEX: 32012R0401
Language: ro
Date: 2012-05-07 00:00:00
Title: Regulamentul de punere în aplicare (UE) nr. 401/2012 al Comisiei din 7 mai 2012 privind clasificarea anumitor mărfuri în Nomenclatura combinată

11.5.2012   
            
            
               RO
            
            
               Jurnalul Oficial al Uniunii Europene
            
            
               L 124/15
            
         REGULAMENTUL DE PUNERE ÎN APLICARE (UE) NR. 401/2012 AL COMISIEI
   din 7 mai 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Comitetul Codului Vamal nu a emis un aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol de formă conică (de aproximativ 40 cm lungime), confecționat prin coaserea împreună a două bucăți triunghiulare de material textil roșu nețesut, a cărui bază este împodobită cu o bandă aplicată de culoare [] albă, și având un ciucure alb la vârf.
                  (articole de acoperit capul)
                  (A se vedea fotografia nr. 658) (1)
                  
               
               
                  6505 00 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 6505 și 6505 00 90.
                  Pe lângă pălăriile păpușilor, alte articole de acoperit capul care au caracterul de jucării sau articolele pentru carnaval, pălăriile și alte articole de acoperit capul de toate tipurile, indiferent de materialele din care sunt confecționate și de destinația avută în vedere, sunt clasificate în capitolul 65 (a se vedea, de asemenea, Notele explicative la Sistemul armonizat privind capitolul 65, Considerații generale, primul alineat).
                  Articolele de acoperit capul confecționate din dantelă, pâslă sau alte produse textile, sub formă de una sau mai multe bucăți, sunt clasificate la poziția 6505 (a se vedea, de asemenea, Notele explicative la Sistemul armonizat privind poziția 6505, primul alineat).
                  În conformitate cu nota 1 litera (o) la secțiunea XI („Materiale textile și articole din aceste materiale”), articolele de acoperit capul incluse în capitolul 65 sunt excluse din secțiunea respectivă.
                  Articolele din material textil cu funcție utilitară sunt excluse din capitolul 95 chiar și atunci când sunt concepute pentru sărbători [a se vedea, de asemenea, Notele explicative la Sistemul armonizat privind poziția 9505, punctul (A), ultimul alineat]. Clasificarea la subpoziția 9505 10 90 împreună cu articolele pentru sărbătorile de Crăciun este, prin urmare, exclusă.
                  Articolul are, în mod evident, caracteristicile unui articol de acoperit capul și este conceput pentru a fi purtat ca atare.
                  În consecință, articolul trebuie clasificat la codul NC 6505 00 90 ca articol de acoperit capul.
               
            
         
      
         (1)  Fotografia are caracter pur informativ.